
Nr. 33 / Pl-x 176
AVIZ

asupra propunerii legislative privind înălţarea unor biserici ortodoxe 

pentru comunităţile româneşti aflate în jurul 

graniţelor României


Cu numărul Pl-x 176 din 15 martie 2006, Biroul Permanent  al Camerei Deputaţilor a trimis Comisiei pentru politică externă, spre dezbatere şi avizare propunerea legislativă privind înălţarea unor biserici ortodoxe pentru comunităţile româneşti aflate în jurul graniţelor României

Având în vedere că printre preocupările Secretariatului de stat pentru relaţiile cu românii de pretutindeni din cadul Ministerului Afacerilor Externe, se numără şi ridicarea de noi locaşuri de cult, de restaurare şi consolidare a celor existente în afara graniţelor ţării, Comisia pentru politică externă apreciază că nu este necesară o lege specială pentru “înălţarea a cinci biserici ortodoxe”, aceasta putând face parte dintr-un plan legislativ mai amplu referitor la asistenţa acordată diasporei româneşti.

Ţinând cont de aceste argumente, în şedinţa din 22 martie 2006, Comisia pentru politică externă a hotărât avizarea negativă a propunerii legislative.


    p.  Preşedinte,




   Secretar,



    Manuela Mitrea



         Titus Corlăţean

